open-index/open-wikipedia-markdown huggingface dataset:
ருக்மாபாய்

thumb|மருத்துவர் ருக்மாபாய்

**ருக்மாபாய்** (அல்லது **ரக்மாபாய்**) (நவம்பர் 22, 1864 - செப்டம்பர் 25, 1955) என்பவர் பிரித்தானிய இந்தியாவில் பயிற்சி பெற்ற முதல் பெண் மருத்துவர்களில் ஒருவர் ஆவார். 1891 ஆம் ஆண்டின் வயது இசைவு சட்டம் உருவாக வழிவகுத்த ஒரு மைல்கல் சட்ட வழக்கின் முக்கிய நபராக இவர் இருந்தார்.

## இளமை
ருக்மாபாய், ஜனார்தனன் - ஜெயந்திபாய் தம்பதியரின் ஒரே மகளாக 22 நவம்பர் 1864 அன்று மும்பையில் பிறந்தார்.  தனது எட்டாம் அகவையில் தந்தையை பறிகொடுத்தார். தனது 11ம் அகவையில், 19 வயதான தாதாஜி பிகாஜி என்பவரை மணந்தார். பின்பு  இவரது விதவைத் தாயார் ஜெயந்திபாய், மருத்துவரான சகாராம் அருச்சுனன் என்பவரை மறுமணம் செய்து கொண்டார்.

தாதாஜி பிகாஜி மற்றும் அவரது குடும்பத்தினர், ருக்மபாயை தாதாஜியின் வீட்டில் வாழும்படிக் கேட்டபோது, இவர் மறுத்துவிட்டார். இவரது விருப்பம் இவரது தத்து-தந்தையாலும் ஆதரிக்கப்பட்டது.

இது 1884 ஆம் ஆண்டின் ஒரு நீண்ட தொடர் நீதிமன்ற வழக்குகளுக்கு வழிவகுத்தது. குழந்தைத் திருமணம் மற்றும் பெண்களின் உரிமைகள் மீது ஒரு பெரிய பொது விவாதம் நடைபெற்றது.

## மருத்துவப் பணி
ருக்மபாய் *ஒரு இந்துப் பெண்* என்ற புனைப் பெயரில் செய்தித்தாள்களில் பல கடிதங்களை எழுதினார். இது பலரது ஆதரவை வென்றது. இவர் மருத்துவம் படிப்பதற்கு விருப்பம் தெரிவித்தபோது, இவரது பயணத்தை ஆதரிக்க மற்றும் இங்கிலாந்தில் உள்ள லண்டன் ஸ்கூல் ஆப் மெடிசினில் படிக்க ஒரு நிதி உருவாக்கப்பட்டது. பின்னர் இவர் இங்கிலாந்திற்குச் சென்று தகுதி வாய்ந்த மருத்துவராக இந்தியா திரும்பினார். ராஜ்கோட்டில் ஒரு மகளிர் மருத்துவமனையில் பல ஆண்டுகளாக பணிபுரிந்தார்.

## சிறப்புகள்
ருக்மாபாயின் 153வது பிறந்த நாளை முன்னிட்டு, கூகுள் நிறுவனத்தின் தமிழ் பதிப்பில், 22 நவம்பர் 2017 அன்று கூகுள் டூடுல் வெளியிட்டு, ருக்மாபாயின் பெருமையை வெளிப்படுத்தியுள்ளது.

## உசாத்துணை

பகுப்பு:1864 பிறப்புகள்
பகுப்பு:1955 இறப்புகள்
பகுப்பு:மருத்துவர்கள்
கிருதுமால் ஆறு

**கிருதுமால் ஆறு**, மதுரை வைகை ஆற்றின் கிளையாறாகும்.
கிருதுமால் ஆறு,  நாகமலை  அடிவாரத்தில் அமைந்த துவரிமான் கண்மாயில் உற்பத்தியாகி, மதுரை மாநகர் பகுதிகளான விராட்டிபத்து,  பொன்மேனி,  எல்லீஸ் நகர், தெற்குவாசல், கீரைத்துறை, சிந்தாமணி வழியாக 15 கிலோ மீட்டர் பாய்ந்து, பின்னர்  சிவகங்கை மாவட்டத்தின்   கொந்தகை கண்மாயை அடைகிறது. பின் இராமநாதபுரம் மாவட்டத்தின் கீழவலசை எனுமிடத்தில் குண்டாற்றில் கலக்கிறது.

கிருதுமால் ஆறு, மதுரை, சிவகங்கை, ராமநாதபுரம் ஆகிய மூன்று மாவட்டங்களில் 54 கிலோ மீட்டர் தொலைவிற்கு பாய்கிறது.  முன்னர் கிருதுமால் ஆற்றுப் பாசானத்தால் 18,500 ஏக்கர் விளைநிலம் பயன்பெற்றது. 25 ஆண்டுகளுக்கு முன் நிலத்தடி நீருக்கும், பாசனத்துக்கும் பயன்பெற்ற கிருதுமால் ஆறு, சென்னையின்  கூவம் ஆறு போன்று சாக்கடை நீர் பாய்கிறது. 

25 ஆண்டுகளுக்கு முன்னர் மதுரை மாநகரில்,  120 அடி அகலத்தில் பாய்ந்து கொண்டிருந்த கிருதுமால் ஆறு,  ஆக்கிரமிப்புகளால், தற்போது 10 அடி அகல சாக்கடை நீர் வடிகாலாக சுருங்கி விட்டது.

மாநகராட்சி நிர்வாகம், விராட்டிபத்தில் உள்ள கொக்குளப்பியில் பாதாளச் சாக்கடை கழிவுகளை கிருதுமால் ஆற்றில் திறந்துவிட்டுள்ளது. 

## பண்டைய வரலாறு
கி.பி. 690-ம் ஆண்டு பாண்டிய மன்னன் அரிகேசரியால் வைகை ஆற்றில், சோழவந்தான் அருகே கால்வாய் வெட்டபட்டு, நாகமலையில் உற்பத்தியாகி ஓடும் காட்டாறான கிருதுமாலுடன் இணைத்தார். மதுரை கூடலழகர் பெருமாள் கோயில் அருகே ஓடிய கிருதுமாலின் தண்ணீரில்தான் கூடலழகருக்கு நாள்தோறும் அபிசேகம் செய்யப்பட்டது என கூடற்புராணம், கிருதுமாலை கூடலழகர் அணிந்த மாலை என்று போற்றுகிறது.

::‘வேகமாதலின் வேகவதி என்றும்
::மாகம் வாய்ந்ததனால் வையை என்றும்தார்
::ஆகலால் கிருதுமாலையதாம் என்றும்
::நாகர் முப்பெயர் நாட்டு நதியரோ’
- என்கிறது அந்தப் பாடல். அதாவது வேகமாக பாய்வதால் வேகவதி என்றும், திருமாலின் ஒரு திருவடி சத்தியலோகம் சென்று அங்கிருந்து நீர் வையத்தில் விழுந்ததால் வையை என்றும், அதன் ஒரு பிரிவு கூடலழகருக்கு மாலையாக அணிவிக்கப்பட்டது.

## அறுப்புத் திருவிழா
மதுரையில தைப்பூசத்துக்கு முதல் நாள் அறுப்புத் திருவிழாவின் போது மதுரை மீனாட்சி அம்மனுடன், சுந்தரேஸ்வரரும், கோயிலில் இருந்து புறப்பட்டு சிந்தாமணிப் பகுதியில் பாயும் கிருதுமால் ஆற்றங்கரைக்கு எழுந்தருளுவார்கள். கிருதுமால் ஆற்றின் கரை பக்கத்து வேளாண் நிலங்களில் மீனாட்சி அம்மனே நேராக வந்து நெல் அறுவடை செய்கிறாள் என்பதை உணர்த்தும் சடங்காகும்.

## மேற்கோள்கள்


## வெளி இணைப்புகள்
*
*
*
*

பகுப்பு:மதுரை மாவட்ட ஆறுகள்
ருக்மா பாய்

**ருக்மா பாய்** (*Rukhmabai or Rakhmabai ( 1864 - 1955*); இவர் காலனித்துவ இந்தியாவின் முதல் பயிற்சி பெற்ற பெண் டாக்டர்களில் ஒருவராக வந்த இந்திய பெண் என்ற பெருமைக்குரியவர் ஆவார். அவர் ஒரு விவாக சட்ட வழக்கிற்கு உள்ளானபோது, அச்சட்டத்தின் பாலுறவுச் சம்மத வயது (1891 ஆம் ஆண்டின் ஒப்புதல் காலம்) எனும் சட்டத்தின் அமுலாக்கத்திற்கு வழிவகுத்தது. 11 ஆவது ஆகவையில், 19 அகவையான 
ததாஜி பிகாஜி இரவுத் (*Dadaji Bhikaji Raut*) என்பவருடன் பால்ய விவாகம் செய்யப்பட்டவர்.

## சான்றுகள்

## புற இணைப்புகள்
* கனவுகளை நனவாக்கி மாற்றம் விதைத்த 5 பெண்கள் - ருக்மா பாய்

பகுப்பு:1864 பிறப்புகள்
பகுப்பு:1955 இறப்புகள்
எஸ். ஆர். பாலசுப்ரமணியன்

**எஸ். ஆர்.பாலசுப்ரமணியன்** (*S. R. Balasubramaniam*) தமிழக அரசியல்வாதி ஆவார். தற்போது மாநிலங்களவை உறுப்பினராக அஇஅதிமுகவின் சார்பாக உள்ளார். இந்திய காங்கிரஸ் கட்சியில் இருந்து, ஜி.கே.வாசனுடன் தமிழ் மாநில காங்கிரஸ் கட்சியில் சேர்ந்தார். பின்னர் ஏப்ரல் 23, 2016இல் ஜெ. ஜெயலலிதா முன்னிலையில் அதிமுகவில் சேர்ந்தார்.

## கல்வி
பச்சையப்பா கல்லூரியில் இளங்கலையும், சென்னை பல்கலைக்கழகத்தில் முதுகலையும் பெற்றார். சென்னை சட்டக்கல்லூரியில் பி.எல். பட்டமும் பெற்றுள்ளார்.

## வெளியீடுகள்
*1992இல் தியாக தீபம் இராஜிவ் காந்தி
*2002இல் சட்டமன்றத்தில் நமது குரல்,
*நவசக்தி தமிழ்வார இதழ் ஆசிரியர்

## மேற்கோள்கள்

பகுப்பு:வாழும் மக்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:நாடாளுமன்ற அ. தி. மு. க. உறுப்பினர்கள்
பகுப்பு:மாநிலங்களவை உறுப்பினர்கள்
பகுப்பு:கோயம்புத்தூர் மாவட்ட மக்கள்
பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:10 ஆவது தமிழ்நாடு சட்டமன்ற உறுப்பினர்கள்
ஆரிஜின் (புதினம்)

***ஆரிஜின்*** (***Origin***) என்பது 2017 ஆண்டய அறிவியல் புனைவு மர்மப் புனைவு ஆகும். இதை எழுதியவர் அமெரிக்க எழுத்தாளரான டான் பிரவுன் ஆவார். இது ராபர்ட் லாங்டன் தொடர் வரிசை புதினங்களில் ஐந்தாவது ஆகும்.  இந்த வரிசையில் இதற்கு முன் வெளிவந்தவை *[[ஏஞ்செல்ஸ் அண்ட் டெமான்ஸ்]]*, *[[த டா வின்சி கோட்]]*, *தி லாஸ்ட் சிம்பல்*, *[[இன்பெர்னோ (புதினம்)|இன்பெனோ]]* புதினங்கள் ஆகும். இந்த புத்தகம் 2017 அக்டோபர் 3 அன்று வெளியானது.
## கதை
கதையின் நாயகர் ‘குறியியல்’ துறைப் பேராசிரியர் ராபர்ட் லாங்டன் ஆவார். இவரின் முன்னாள் மாணவரான எட்மண்ட் கிர்ஷ் தன் 40  வயதிலேயே ஸ்டீவ் ஜாப்ஸ் போல சாதனைகளுக்கும் புகழுக்கும் சொந்தக்காரராக ஆகிவிட்டவர்.

எட்மண்ட் கிர்ஷ், உலகத்தையே புரட்டிப்போடவிருக்கும், குறிப்பாக சமயங்களின் இடத்தைத் தகர்க்கும் தனது அறிவியல் கண்டுபிடிப்பு குறித்த அறிவிப்பை வெளியிடும் நிகழ்ச்சி தொடங்கும் முன் படுகொலை செய்யப்படுகிறார். தன் முன்னாள் மாணவரின் கண்டுபிடிப்பை எப்படியாவது உலகத்தின் முன் வெளிப்படுத்த வேண்டும் என்ற முனைப்பில் ராபர்ட் லாங்டன், ஸ்பெயினின் வருங்காலப் பட்டத்து ராணியான ஆம்ரா பீடலின் உதவியுடனும், *வின்ஸ்டன்* என்ற செயற்கை நுண்ணறிவுத் தொழில்நுட்பத்தின் உதவியுடனும் ஸ்பெயினின் புகழ்பெற்ற கட்டிடங்களில் தேடுதல் வேட்டையில் ஈடுபடுகிறார். எட்மண்டின் பல்ஊடக விளக்கக் கோப்பை திறக்கும் 47 எழுத்துக் கடவுச்சொல்லை (அது ஒரு கவிதை வரி) கண்டுபிடிப்பதற்கான தேடல் வேட்டையில் ஈடுபடுகிறார்.  இதற்கிடையில், சில கொலைகள் நிகழ்கின்றன. கொலைகளுக்குக் காரணம் யார் என்று இறுதியில் தெரியவரும்போது செயற்கை நுண்ணறிவுத் தொழில்நுட்பத்தின்மீது வாசகர்களுக்கு பெரும் அச்சம் தோன்றுகிறது.
## குறிப்புகள் மற்றும் மேற்கோள்கள்

## வெளி இணைப்புகள்
* Official website
* Robert Langdon chases clues, and God, in Dan Brown's 'Origin', by Brian Truitt, *USA Today*, October 2, 2017
* ''Origin'' illustrated guide 
* The Keys to Dan Brown's Origin

பகுப்பு:ஆங்கில மொழிப் புதினங்கள்
உபகுப்தர்

**உபகுப்தர்** (Upagupta) கிமு மூன்றாம் நூற்றாண்டில் வாழ்ந்த பௌத்த பிக்கு ஆவார். சமசுகிருத மொழியில் எழுதப்பட்ட அசோகவதனம் எனும் வரலாற்று நூலிருந்து, உபகுப்தர், மௌரியப் பேரரசர் அசோகரின் ஆன்மீக குருவாக இருந்தார் என அறியப்படுகிறது.

உபகுப்தரின் குருவான சனவாசி, புத்தரின் முதன்மைச் சீடராக விளங்கியவர்களில் ஒருவரான ஆனந்தரின் மாணவர் ஆவார்.

உபகுப்தர் துவக்க கால பௌத்தப் பிரிவுகளில் ஒன்றான நாகசேனர் நிறுவிய சர்வாஸ்திவாதப் பிரிவைச் சேர்ந்தவர்.

உபகுப்தர், வங்காளதேசம் மற்றும் தென்கிழக்கு ஆசியாவில் மிக உயர்ந்த நிலையில் அறியப்பட்டுள்ளார். மியான்மரில் உபகுப்தரை,  **சின் உபகுப்தர்** என்று அழைக்கின்றனர்.

## மேற்கோள்கள்

* Upagupta, the Fourth Buddhist Patriarch, and High priest of Acoka
* Abhisār – Rabindranath Rabindranath Tagore’s Poetic Adaptation of an Episode from Upagupta Legend: An Example of Buddhist Narratives in the Time of Bengal Renaissance

பகுப்பு:பாளி அறிஞர்கள்
பகுப்பு:இந்திய மெய்யியலாளர்கள்
பகுப்பு:பௌத்த அறிஞர்கள்
பகுப்பு:இந்தியப் பௌத்தர்கள்
பகுப்பு:பௌத்த துறவிகள்
பகுப்பு:பௌத்த எழுத்தாளர்கள்
கத்தூரி எருது

**கத்தூரி எருது** (*Ovibos moschatus*) என்பது ஆர்க்டிக் பகுதியில் காணப்படும் ஒரு பாலூட்டியாகும். இது இதன் தடிமனான தோலுக்காக அறியப்படுகிறது. இது இனுக்ரிருற் மொழியில் *உமிங்மக்* என்று அழைக்கப்படுகிறது. இதன் பொருள் *தாடியுள்ள ஒன்று* என்பதாகும். இவை கிரீன்லாந்து, கனடாவின் வடமேற்கு நிலப் பகுதிகளின் மற்றும் நூனவுட்டின் ஆர்க்டிக் பகுதிகள் ஆகியவற்றில் காணப்படுகிறது. இவை சிறிய எண்ணிக்கையில் அலாஸ்கா, கனடாவின் யூக்கான், ஸ்காண்டிநேவியா மற்றும் சைபீரியாவில் அறிமுகப்படுத்தப்பட்டுள்ளன. 

## உசாத்துணை

## வெளி இணைப்புகள்
* Robert G. White Large Animal Research Station at the University of Alaska Fairbanks
* Alex Trebek and John Teal's Reintroduction of Muskox to Alaska 
* Jork Meyer, "Sex ratio in muskox skulls (Ovibos moschatus) found at East Greenland" (Geschlechterverhältnis bei Schädeln des Moschusochsen (Ovibos moschatus) in Ostgrönland)  *Beiträge zur Jagd- und Wildtierforschung* 29 (2004): 187–192.
* 
* 

பகுப்பு:எருதுகள்
பகுப்பு:இந்தியப் பாலூட்டிகள்
குணாளன்

**குணாளன்** (Kunala) (IAST: ) (கிமு 263 - ?) பேரரசர் அசோகர் -  பேரரசி பத்மாவாதிக்கும் பிறந்த, மௌரியப் பட்டத்து இளவரசன் ஆவார். அசோகரின் முதல் மகன் மகிந்தன் பௌத்த சமயத்தை இலங்கையில் பரப்பச் சென்றதால், குணாளன் மௌரியப் பேரரசின் பட்டத்து இளவரசர் பதவிக்கு தேர்ந்தெடுக்கப்படுவார் என்பதால், குணாளனின் கண்கள், அவனது மாற்றாந்தாய்  திஷ்யரட்சாவின் சதியால் குருடாக்கப்பட்டது. எனவே குணாளனின் மகன் சம்பிரதி மௌரியப் பேரரசின் பட்டத்து இளவரசன் ஆக்கப்பட்டார். 

பேரரசர் அசோகர் ஆட்சியின் போது குணாளன், கிமு 235ல் தக்சசீலா பிரதேசத்தின் ஆளுநராக இருந்தார். 

## மேற்கோள்கள்

பகுப்பு:மௌரியர்கள்
பகுப்பு:பேரரசர் அசோகர்
ஆதித்திய வர்மன் அருங்காட்சியகம்

**ஆதித்திய வர்மன் அருங்காட்சியகம்** (ஆங்கிலம்: *Adityawarman Museum*) இந்தோனேசியாவின் பாடாங்கில் அமைந்துள்ள ஒரு மாநில அருங்காட்சியகமாகும். ஆதித்தியவர்மன் அருங்காட்சியகம், மேற்கு சுமாத்திராவின் மாநில  அருங்காட்சியகம் (*Museum Negeri Sumatera Barat*) என அலுவல்பூர்வமாக அழைக்கப்படுகிறது.  

இந்த அருங்காட்சியகத்தில் மேற்கு சுமாத்திரா மாகாணத்தின், குறிப்பாக மினாங்கபாவு மற்றும் மெண்டாவாய் கலாசாரம் தொடர்பான இன வரைவியல் பொருட்களின் சேகரிப்புகள் பார்வைக்கு வைக்கப்பட்டுள்ளன.

## வரலாறு

அருங்காட்சியத்திற்கான ஆலோசனை முதலில் மேற்கு சுமாத்திரா மாகாணத்தின் கலாச்சார கல்வித் துறையின் தலைவர் அமீர் அலியால் முன்மொழியப்பட்டது. அதன் அசல் முன்மொழிவு ஒரு 'மினாங்கபாவு கலாசாரம் கூடம்'  உருவாக்கமாக இருந்தது. அந்த ஆலோசனையை மேற்கு சுமாத்திரா ஆளுநருக்கு முன்மொழிந்தவர் அருன் அல் ராசித் ஜைன் என்பவராவர். அதே நேரத்தில் இந்த ஆலோசனைக்கு தேசிய அதிகாரிகள் சாதகமாக பதிலளித்தனர். எனவே மேற்கு சுமாத்திரா மாகாணத்திற்கான அரச அருங்காட்சியகம் கட்டப்பட்டது.

அருங்காட்சியத்துக்கான கட்டுமானம் 1974-ஆம் ஆண்டு 2.6 எக்டர் (6.4 ஏக்கர்) நிலப்பரப்பில் துவங்கியது. கட்டுமானம் முடிய சுமார் 3 ஆண்டுகள் ஆனது. அருங்காட்சியகம் இந்தோனேசியாவின் கல்வி மற்றும் கலாசார அமைச்சின் சியர்பிப் தயேப் அவர்களால் 1977-ஆம் ஆண்டு மார்ச் 16-ஆம் தேதி தொடங்கி வைக்கப்பட்டது. 

### மேற்கு சுமத்திராவின் மாநில அருங்காட்சியகம்

1979-ஆம் ஆண்டு மே மாதம் 28-ஆம் நாள், இங்கு 'மேற்கு சுமத்திராவின் மாநில அருங்காட்சியகம்' (*Indonesian Museum Negeri Sumatera Barat*) என்ற பெயரில் மாநில அருங்காட்சியம் ஒன்று அமைக்கப்பட்டு ஆதித்தியவர்மன் பெயர் சூட்டப்பட்டது. இப்பெயர் 14-ஆம் நூற்றாண்டு மினாங்கபாவு பீடபூமியில் உள்ள (*Minangkabau Highlands*) மலையபுரத்தின் நிறுவனராகவும் மற்றும் ஆட்சியாளராகவும் இருந்த ஆதித்தியவர்மன் என்பவரின் பெயராகும்.

பாடாங் நில நடுக்கத்தின் காரணமாக இந்த அருங்காட்சியகம் பாதிப்படைந்தது. இங்கிருந்த 80 விழுக்காடு பொருட்கள் சேதமடைந்தன.

## மேற்கோள்கள்

*

பகுப்பு:இந்தோனேசிய அருங்காட்சியகங்கள்
பகுப்பு:மினாங்கபாவு
ஜி. என். அன்புச்செழியன்

**ஜி. என். அன்புச் செழியன் (G. N. Anbu Chezhiyan)** என்பவர் தமிழ்த் திரைப்படத் துறையைச் சேர்ந்த ஒரு நிதியாளர் மற்றும் திரைப்படத் தயாரிப்பாளர். இவரது தயாரிப்பு நிறுவனம் கோபுரம் ஃபிலிம்ஸ் ஆகும். 2003 ஆம் ஆண்டு திரைப்படத் தயாரிப்பாளர் ஜி. வெங்கடேஸ்வரனின் தற்கொலைக்கு காரணமானார் என்று கூறப்படுகிறது.  சுந்தரா டாராவல்ஸ் படத்தைத் தயாரித்த திரைப்படத் தயாரிப்பாளர் எஸ். வி. தங்கராஜ் அளித்த புகாரின் அடிப்படையில்  பணம் கேட்டு மிரட்டியதாக முரளி மற்றும் ராமகிருஷ்ணன் ஆகியோருடன் 2011 ஆம் ஆண்டு கைது செய்யப்பட்டார். 2017 நவம்பர் மாதம் சுப்பரமணியபுரம் படத்தின் இணைத்தயாரிப்பாளரும், நடிகர் சசிகுமாரின் உறவினருமான அசோக் குமார் இவரால் தற்கொலை செய்து கொள்வதாக கடிதம் எழுதிவைத்துவிட்டு தற்கொலை செய்துகொண்டார்.
## வாழ்க்கை
அன்புச்செழியனின் சொந்த ஊர் இராமநாதபுரம் மாவட்டம், கமுதி அருகே உள்ள பம்மனேந்தல் கிராமம் ஆகும். இவரின் தந்தை ஒரு தலைமை ஆசிரியர் ஆவார். இவரின் தந்தை ஓய்வுபெற்றபோது கிடைத்த பணப்பலன்களை முதலீடாக கொண்டு தொழில், மதுரை கீரைத்துரை பகுதிக்கு வந்தார். துவக்கத்தில் சிறுவணிகர்களுக்கு கடன் கொடுத்தவர், படிப்படியாக உயர்ந்து, கோபுரம் பிலிம்ஸ் என்ற பெயரில் திரைப்பட விநியோக நிறுவனத்தை தொடங்கினார். அடுத்த கட்டமாக சினிமாத் துறையினருக்கு கடன் கொடுப்பவராக வளர்ந்து, முதன்முதலாக வானத்தைப் போல  படம்த்துக்கு கடனுதவி அளித்தார். அதன்பிறகு பல படங்களுக்கு கடனுதவி அளிப்பவராக மாறினார்.
## திரைப்பட வரலாறு

### தயாரிப்பாளராக
* 2014 வெள்ளக்கார துரை
* 2015 தங்க மகன்
* 2016 மருது
* 2016 ஆண்டவன் கட்டளை

## மேற்கோள்கள்

பகுப்பு:வாழும் மக்கள்
பகுப்பு:தமிழ்த் திரைப்படத் தயாரிப்பாளர்கள்
பகுப்பு:இராமநாதபுரம் மாவட்ட மக்கள்
பகுப்பு:மதுரை மக்கள்
தஞ்சாவூர் கேசவதுதீசுவரர் கோயில்

**தஞ்சாவூர் கேசவதுதீசுவரர் கோயில்**, தமிழ்நாடு, தஞ்சை மாவட்டம், தஞ்சாவூரில் வடக்கு வாசல் பகுதியில் உள்ள சிரேஸ் சத்திரம் சாலையில்  அமைந்துள்ளது. 

## மூலவர்
இக்கோயிலின் மூலவராக கேசவதீசுவரர் கிழக்கு நோக்கிய நிலையில் உள்ளார். தெற்கு நோக்கிய நிலையில் ஞானாம்பிகை உள்ளார்.  மூலவராக கேசவதீஸ்வரர் இருந்தபோதிலும்  இக்கோயிலை வடபத்திர காளி கோயில் என்றே அழைக்கின்றனர்.

## கோயில் அமைப்பு
left|100x150px|thumb|மூலவர் விமானம்
இக்கோயில் ஐந்து நிலை கொண்ட ராஜகோபுரம், மண்டபம், கருவறையுடன் கூடிய விமானத்துடன் அமைந்துள்ளது. மண்டப நுழைவாயிலின் வலது புறம் மகா கணபதி சன்னதியும், இடது புறம் குபேர சாஸ்தா சன்னதியும் உள்ளன.  மண்டபத்தில் மூலவர் சன்னதிக்கு முன்பாகவும், அம்மன் சன்னதிக்கு முன்பாகவும் நந்தியும், பலிபீடமும் உள்ளன.  மூலவர் சன்னதிக்குப் பின்புறம் விநாயகர், வள்ளி தெய்வானையுடன் முருகன், கஜலட்ஜமி ஆகியோர் உள்ளனர். திருச்சுற்றில் மண்டபம் உள்ளது. மண்டபத்தின் முதல் சன்னதியாக நாகர் சன்னதி உள்ளது. திருச்சுற்றில் சண்டிகேஸ்வரர் சன்னதி உள்ளது. மூலவர் கருவறை கோஷ்டத்தில் தட்சிணாமூர்த்தி, அடிமுடி காணா அண்ணல் துர்க்கை ஆகியோர் உள்ளனர். திருச்சுற்றில் முருகன், நவக்கிரக சன்னதிகள் உள்ளன. அருகே பைரவர் உள்ளார். 

## வடபத்திர காளியம்மன்
திருச்சுற்றில் வடக்கு நோக்கிய சன்னதியில் வடபத்திர காளி காணப்படுகிறார். நின்ற நிலையில் எட்டு கரங்களுடன் அம்மன் காணப்படுகிறார். காளியை மகிசாசுரமர்த்தினி என்றும், வீரபத்திர காளி என்றும் அழைக்கின்றனர்.

## குடமுழுக்கு
ஏவிளம்பி வருடம் ஐப்பசி மாதம் 10-ஆம் நாள் (27 அக்டோபர் 2017) வெள்ளிக்கிழமை அன்று இக்கோயிலின் குடமுழுக்கு நடைபெற்றது. 

## மேற்கோள்கள்

பகுப்பு:தஞ்சாவூர் மாவட்டத்திலுள்ள சிவன் கோயில்கள்
பகுப்பு:சாக்தம்
சார்லஸ் மேன்சன்

**சராலசு மேன்சன் (Charles Milles Manson** (பிறப்பு **Charles Milles Maddox**) 12, நவம்பர் 1934&nbsp;–  19, நவம்பர் 2017) என்பவர் ஒரு அமேரிக்க முற்றவாளி மற்றும் வழிபடு தலைவார். 1960 களின் பிற்பகுதியில் கலிஃபோர்னியாவில் மேன்சன் ஃபேமிலி எனும் பெயரில் அறியப்பட்ட அவரது குழுவினர் அவரின் ஆணைக்குட்பட்டு நடந்து வந்தனர். மேன்சனின் சீடர்கள் 1969 சூலை மற்றும் ஆகத்தில்  நான்கு இடங்களில் ஒன்பது கொலைகள் செய்தனர். 1971 ஆம் ஆண்டில் நடிகர் செரோன் டேட் உட்பட ஏழு பேரைக் கொன்றதற்காக  முதல் குற்றவாளி மற்றும் சதித்திட்டம் தீட்டிய குற்றவாளி எனக் கண்டறியப்பட்டார். இவை அனைத்தும் இவரது குழு உறுப்பினர்களால் நடத்தப்பட்டவை. இதில் இரண்டு கொலைகளை மேன்சனும் முதன்மையாக உடனிருந்து செய்தார்.

குடும்பம் உருவாகத் தொடங்கிய சமயத்தில், மேன்சன் வேலையில்லாத முன்னாள் குற்றவாளியாக இருந்தார், சிறுவயதிலேயே சின்னச் சின்னக் குற்றங்களைச் செய்து சிறுவர் சீர்திருத்தப் பள்ளிகளில் அடைக்கப்பட்டவர். படுகொலைகளைச் செய்வதற்கு முன்னர், அவர் லாசு ஏஞ்சல்சில் இசைத் தொழிலில் ஈடுபட்டு பாடகர்-பாடலாசிரியராக இருந்தார். அவர் புகழ்பெற துவங்கியதிலிருந்தே வன்முறை, போதை மருந்து, கட்டற்ற பாலியல் உறவு என்று அவரும் அவரது குழுவினரும் இப்பி கலாச்சாரத்தில் திளைத்தனர். மேன்சன். பீட்டில்சின் ‘எல்ட்டர் சுகெல்ட்டர்’ பாடலின் மூலம் அவர் வெள்ளை இனத்தவர்களுக்கும் கறுப்பினத்தவர்களுக்கும் இடையில் ஒரு இனப் போர் உருவாகும் என்று தனக்கு திருவெளிப்பாடு கிடைத்ததாக கற்பிதம் செய்துகொண்டார்.  வெள்ளை இனத்தவர்களைக் கொலை செய்து பழியைக் கறுப்பின மக்கள் மீது போட முடிவெடுத்தார். அதையே தன் குழுவினருக்கும் மூளைச்சலவை செய்தார். குற்றவாளி என்று மேன்சன் குற்றம் சாட்டப்பட்ட பின்னர், அவர் எழுதிய மற்றும் நிகழ்த்திய பாடல்களின் பதிவுகள் வணிக ரீதியாக வெளியிடப்பட்டன.

மேன்சனுக்கு முதலில் மரண தண்டனை விதிக்கப்பட்டிருந்தாலும் பின்னர் 1972 இல் ஆயுள் தண்டனையாகக் குறைக்கப்பட்டது. இந்நிலையில், அவர் தனது 83-வது வயதில் 2017 நவம்பர் 19 இல் கலிபோர்னியா சிறையிலேயே இயற்கையான முறையில் மரணமடைந்தார்.

## மேற்கோள்கள்

பகுப்பு:1934 பிறப்புகள்
பகுப்பு:2017 இறப்புகள்
பகுப்பு:ஆங்கில அமெரிக்கர்கள்
பகுப்பு:குற்றவாளிகள்
மராக் யு

**மராக் யு** என்பது மிகத் தொன்மையான ஒரு நகரம், இந்த நகரம் மியான்மரில் உள்ள வடக்கு ராகினி மாநிலத்தில் அமைந்துள்ள ஒரு முக்கியமான பழமையான நகரம். இதற்கு முன்னால் மயோஹங் என்றழைக்கப்பட்டுள்ளது. இது மராக் யு டவுன்ஷிப்பின் தலைநகரமாகும். மேலும் 1430 ஆண்டு முதல் 1785 ஆண்டு வரை, இது மிக முக்கியமான மற்றும் சக்திவாய்ந்த ராகினி (அராக்கனீஸ்) இராச்சியம் என்ற மராக் யு இராச்சியத்தின் தலைநகரமாகவும் இருந்தது.

## புவியியல்
மராக் யு நகரம் கலாடன் ஆற்றில் இருந்து கிட்டதட்ட 11 கி.மீ. கிழக்காக அதன் சிறு கிளை நதி அமைந்திருக்கும் பகுதியில் உள்ளது. இந்த நகரம், கலாடனின் தரை மண்டலத்தின் கிழக்குப் பகுதியிலுள்ள ராகினி யோமாவின் சிறிய பகுதி மீது அமைந்துள்ளது. இதனால், சுற்றியுள்ள கிராமப்புறங்களில் மலைப்பாங்கான நிலப்பரப்பு, சதுப்பு நிலங்கள், ஏரிகள் மற்றும் ஏராளமான ஏரிகள் உள்ளன.

## காலநிலை
மராக் யு நகரம் மற்றப் ராகினி மாநிலத்தில் உள்ள பகுதிகள் போல கடற்கரை ஒட்டி இருப்பதால் இதன் வெப்பநிலை ஒரு கடற்கரை வெப்பமண்டல பருவ மழைக்காடு பகுதியில் உள்ளது. இந்த நகரம் தென்மேற்கு பருவமழை மூலம் ஒரு வருடத்தில் பெரும் மழையின் அளவு சுமார் 1200 மில்லிமீட்டர் (47 அங்குலம்) பெறுகிறது, இதனால் இந்தப் பகுதி மியான்மரில் மிக ஈரப்பதமான பகுதிகளில் ஒன்றாகும். மழைக்காலம் பொதுவாக மே மாதத்தில் தொடங்கி அக்டோபர் மத்தியில் முடிவடைகிறது.

மராக் யு வெப்பமண்டலப் பகுதியில் அமைந்துள்ள போதிலும், வடகிழக்கு பருவ மழையால் குறைந்த வெப்பநிலையை அடைகிறது. குளிர்கால பருவத்தில் அக்டோபரிலிருந்து மார்ச் வரை, வெப்பநிலை  வரை குறையும். இந்தப் பருவம் மியான்மரின் சுற்றுலா பருவத்தோடு ஒத்துள்ளது.

## சொல்லிலக்கணம்
சில ராகினி அறிஞர்கள் மராக் யு என்பதன் பொருள் தொன்மையான அரக்கனீஸ் மொழியில் *முதல் சாதனை* என்று கூறுகின்றனர். இது அரக்கனீஸ் கதையை அடிப்படையாகக் கொண்டது, 10 ஆம் நூற்றாண்டின் முற்பகுதியில் பியுவால் படையெடுப்பு ஒன்றை மரோ இளவரசன், பாய் பரு மூலம் அரக்கனீசால் அழிக்க முடிந்தது. பியு படையெடுப்பாளர்கள் அழிக்கப்பட்ட பகுதிக்கு அருகில் இந்த நகரம் அமைந்துள்ளது. இதுமட்டுமில்லாமல் இளவரசர் தனது தந்தையை சூழ்ச்சியால் கொன்று ஆட்சியை கைப்பற்றிய தனது மாமாவை வெண்று மகுடம் சூட்டிக்கொண்டார். இது அவரின் முதல் சாதனையாக கருதப்பட்டதால் இந்நகரத்திற்கு இப்பெயர் ஏற்பட்டது.
### புராணக்கதை
பர்மிய புராணக்கதைகளில் மராக் யு பெயர்க்காரணம் வேறு விதமாக கூறப்பட்டுள்ளது, ஒரு தனிமையில் வாழ்ந்த பெண் குரங்கு ஒரு மயிலை சந்தித்து அதனோடு வாழத் தொடங்கியது. அதன் மூலம் ஒரு முட்டையை ஈன்றது. அந்த முட்டையில் இருந்து ஒரு மகன் தோன்றினார். அவன் ஒரு வலிமைமிக்க இளவரசன் ஆக வளர்ந்தார். அவர் அங்குள்ள காட்டை அழித்து மராக் யு நகரத்தை உருவாக்கினார். இதன் படி மராக் யு என்றால் *குரங்கின் முட்டை* என்பது பொருள்.

## வரலாறு
1433 ஆம் ஆண்டில், மன்னர் மின் சாவ் மோன், மராக் யு வை நிறுவி, ஒன்றுபட்ட அராக்கனீஸ் இராச்சியத்தின் கடைசி தலைநகரமாக உருவாக்கினார். பதினேழாம் நூற்றாண்டின் ஆரம்பத்தில் இந்த நகரம் 160,000 மக்கள் வாழும் நகரமாக இருந்தது  1784 ஆண்டில் பர்மா கோன்பாங் வம்சத்தினர் ஆட்சியைக் கைப்பற்றும் வரை மராக் யு நகரம் மராக் யு இராச்சியத்தின் தலைநகரமாக இருந்தது.

ஆங்கிலேயர் ஆட்சிக்காலத்தில் இந்நகரம் மயோஹங் என்றழக்கப்பட்டது.

## மேலும் பார்க்க
* சிதி-தாங் கோவில்
* மியான்மரில் பெளத்தமதம்
* தேரவாத பௌத்தம்
* மியான்மர் தமிழர்
* மண்டலை
* பாகன் (மியான்மார்)

## மேற்கோள்கள்

## வெளிப்புற இணைப்புகள்

பகுப்பு:ராகினி மாநிலம்
பகுப்பு:பர்மிய நகரங்கள்
ஒதகன்தெங்கர்

**ஓதகன்தெங்கர்** (மொங்கோலியம்: Отгонтэнгэр, *பொருள். "இளைய வானம்"*) என்பது மங்கோலியாவில் உள்ள கான்காய் மலைகளின் மிக உயரமான சிகரமாகும். இதன் உயரம் 4,008 மீ ஆகும். இது சவ்கான் மாகாணத்தில் அமைந்துள்ளது. கான்காய் மலைகளில் உள்ள மலைகளில் இதன் உச்சி மட்டுமே நிரந்தர பனிப்பாறையுடன் காணப்படுகிறது. இதன் தென் முகம் தான் மங்கோலியாவிலேயே மிகவும் விரிவான கிரானைட் சுவர் ஆகும். 

பௌத்த மதத்தை அறிமுகப்படுத்தியதிலிருந்து, மங்கோலியர்களின் புனித மலைகளில் பல கோபமான தெய்வங்கள் வசிப்பதாக மரபுவழி மங்கோலிய நம்பிக்கைகள் உள்ளன. வச்ரபானி குறிப்பாக ஓதகன் தெங்கருடன் தொடர்புடையவராகக் கருதப்படுகிறார்.

## உசாத்துணை

## வெளி இணைப்புகள்
* "Otgon Tenger Uul, Mongolia" on Peakbagger
* www.summitpost.org/otgon-tenger-uul summitpost/otgon tenger
பகுப்பு:மங்கோலிய மலைகள்
நீகாட்டா

**நீகாட்டா** ஜப்பான் நாட்டிலுள்ள ஒரு கடல் சார்ந்த மாநிலம் ஆகும். நீகாட்டாவின் தலைநகரம் நீகிட்டா ஆகும். இங்கு ஒரு துறைமுகம் உள்ளது.  இந்நகரின் உள்ள மக்கள்தொகை 807450. மக்கள்தொகை அடர்த்தி 1110/ச.கி.மீ. இந்நகரின் மொத்த பரப்பளவு 726.45ச.கி.மீ.

## வரலாறு
நீகாட்டா நகர அரசு 1889ல் உருவாக்கப்பட்டுள்ளது. பின் 2005ஆம் ஆண்டு பல நகரங்கள் நீகாட்டாவுடன் இணைக்கப்பட்டு தற்போது 810000 மக்கள் வாழ்கின்றனர்.  ஹொன்சுவின் ஜப்பான் கடல் கடற்கரை உருவாக்கப்பட்டது. 16 ஆம் நூற்றாண்டில், நிக்காடா எனும் துறைமுகம் ஷினனோ ஆற்றின் முகப்பில் நிறுவப்பட்டது, அதே நேரத்தில் அனோகோ ஆற்றின் முகப்பில்  நெட்டரி என்ற பெயரில் ஒரு துறைமுக நகரம் உருவாக்கப்பட்டது. செங்குகோ காலத்தின் போது யூசுகி கென்ஷின் ஆட்சியின் கீழ் இந்த பகுதி பரந்திருந்தது. 17 ஆம் நூற்றாண்டில் நிக்காடாவின் பிரதான தீவில் ஒரு கால்வாயின் அமைப்பு கட்டப்பட்டது.

1858 ஆம் ஆண்டில், யப்பான்-அமெரிக்கா இன் அமிட்டி மற்றும் வர்த்தக ஒப்பந்தப்படி சர்வதேச வர்த்தகத்திற்காக திறக்கப்பட்ட ஐந்து துறைமுகங்களில் ஒன்றாக நீக்காடா நியமிக்கப்பட்டது. 1886 ஆம் ஆண்டில், முதல் பந்தாய் பாலம் ஷிநானோ ஆற்றின் குறுக்கே கிழக்கில் நிக்காடாவின் குடியிருப்புகளையும் மேற்கில் நட்டாரி யையும் இணைக்க கட்டப்பட்டது. 1914 இல் நிக்காடா நெட்டரி இணைக்கப்பட்டது. 

## 20ம் நூற்றாண்டு

இரண்டாம் உலகப் போரின்போது டோக்கியோவின் தலைநகரங்களுக்கும் ஜப்பானின் கடலுக்கும் இடையில் நிக்காடாவின் மூலோபாய இடம் குடியேறியவர்களுக்கும் இராணுவத்தினருக்கும் ஆசிய கண்டத்தில் இடமாற்றம் செய்வதற்கான ஒரு முக்கிய அம்சமாக இருந்தது. 1945 ஆம் ஆண்டில், போர் முடிவுக்கு வந்தவுடன்,ஹைகிஷீமா, கோகுரா, மற்றும் நாகசாகி ஆகிய நான்கு நாடுகளில் ஒன்றான நிக்காடா ஜப்பானில் சரணடைந்தால் அணுகுண்டுக்கு இலக்குகளை எடுத்தது.

1950 ஆம் ஆண்டில், நீகாட்டா  நிலையம் கட்டுமான நிறைவு,பண்டாய் பாலம் இருந்து நகர பகுதியில் விரிவாக்கம் செய்யப்பட்டது. 1955 ல் பேரழிவுகரமான தீவு நகரத்தின் பெரும்பகுதி தீ விபத்தால் சிதையுண்டது. பின் இறுதியில் நகரம் மீண்டும் கட்டமைக்கப்பட்டது.

1964   ஜூன் 16,  இல், ஜப்பானை ஒரு பெரிய நிலநடுக்கம் ஏற்ப்ட்டது. , 7.5ரிக்டர் அளவுகோல்லில் நிலநடுக்கம் ஆக பதிவாகியது . 29 பேர் இறந்ததோடு பெரிய அளவிலான சொத்து சேதத்தை ஏற்படுத்தியது, 1,960 கட்டிடங்கள் முற்றிலும் தரைமட்டமாயின. 6,640 கட்டிடங்கள் பகுதியாக சேதமாயின.  

1965, நீகாட்டாவில் பாயும் அகானோ ஆறு வழியாக ஷியா மின் நிறுவன இரசாயன ஆலையில் இருந்து மீத்தைல் மெர்குரி என்ற மாசுபட்ட வாயு காற்றில் கலந்தது. 690 க்கும் அதிகமான மக்கள் மினமாட்டா நோய் அறிகுறிகளை வெளிப்படுத்தினர், இந்த நோயானது நீகாட்டா மினமாட்டா நோயாக அறியப்பட்டது. 

## புவியியல் அமைப்பு

நீக்காடா ஜப்பான் கடலோர கடலில் ஒரு வளமான கரையோரப் பள்ளத்தாக்கில் அமைந்துள்ளது. ஷிநானோ நதி மற்றும் அகோனோ ஆறு நகரம் இடையே பாய்கிறது. நீக்காடா நகர் குறைந்த கடல் மட்டம் மற்றும் ஏராளமான நீர் வெள்ளம் கட்டுப்பாட்டு மற்றும் நிலச் சீர்திருத்தங்கள் ஆகியவை அதன் வரலாற்றின் முழுப்பகுதிக்குமான முக்கிய பிரச்சினைகள்.

## காலநிலை
நீக்காட்டா நகரம் அதிக மழைப்பொழிவை பெறுகிறது, பெரும்பாலும் மழை வடிவில் உள்ளது. சராசரியாக, நிக்காடா நகரம் ஒவ்வொரு ஆண்டும் சுமார் 269 நாட்கள் மழை பெய்கிறது. சுமார் 170 நாட்கள் மழை அல்லது பனிப்பொழிவு 1 மில்மீட்டர் அளவிற்கு பெய்கிறது. ஜூலை மாதத்தில் மழைப்பொழிவு அதிக அளவில் இருக்கிறது. அதே போல் குளிர்கால மாதங்கள், குறிப்பாக நவம்பர் மற்றும் டிசம்பர் மாதங்களில் அதிக மழை பெய்கிறது. 

## மேற்கோள்கள்

பகுப்பு:ஜப்பானிய மாகாணங்கள்
எஸ்கிமோ உள்ளான்

**எஸ்கிமோ உள்ளான்** அல்லது **வடக்கத்திய உள்ளான்** (*Numenius borealis*) என்பது ஒரு வகை உள்ளான் ஆகும். இது மேற்கு ஆர்க்டிக் கனடா மற்றும் அலாஸ்காவின் தூந்திரப் பகுதியில் உள்ள கரையோரங்களில் ஏராளமான எண்ணிக்கையில் காணப்பட்டது. 1800களின் பிற்பகுதியில் சுமார் 20 இலட்சம் பறவைகள் கொல்லப்பட்டன. இதன் காரணமாக இவற்றை 30 ஆண்டுகளுக்கும் மேலாக யாரும் பார்த்ததில்லை. இந்த இனம் இப்போது அழிந்துவிட்டதாகக் கருதப்படுகிறது. இப்பறவையின் நீளம் சுமார் 30 செமீ (12 அங்குலம்) ஆகும். இவை பெரும்பாலும் பெர்ரிகளை உண்ணக்கூடியவை.

## பிரபலமான கலாச்சாரத்தில்
thumb|ஜான் ஜேம்ஸ் ஆதுபோனின் ஒரு விளக்கப்படம்
இந்தப் பறவையின் பரிதாப நிலை "லாஸ்ட் ஆப் த கர்லூவ்ஸ்" என்ற நாவலை எழுத ஃப்ரெட் போட்ஸ்வொர்த் என்பவரை ஊக்கப்படுத்தியது. இந்நாவலைத் தழுவி எடுக்கப்பட்ட 1972ம் ஆண்டின் "ஏ.பி.சி. ஆஃப்டர் ஸ்கூல் ஸ்பெஷல்" என்ற தொலைக்காட்சித் தொடர் எம்மி விருது பெற்றது.

## உசாத்துணை

## மேலும் படிக்க
* del Hoyo, J.; Elliott, A. & Sargatal, J. (editors) (1996): *[[உலகப் பறவைகளின் உசாநூல்|Handbook of Birds of the World]], Volume 3: Hoatzin to Auks*. Lynx Edicions, Barcelona. 84-87334-22-9
* National Geographic Society (2002): *Field Guide to the Birds of North America*. National Geographic, Washington DC. 0-7922-6877-6

## வெளி இணைப்புகள்
* BirdLife Species Factsheet. 
* USGS Eskimo curlew site
* "Where Have All the Curlews Gone?" by Paul Johnsgard
* Photographs of the 1962 Texas sighting

பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - மிக அருகிய இனம்
பகுப்பு:உள்ளான்கள்
வளை ஆந்தை

**வளை ஆந்தை** (*burrowing owl*, உயிரியல் பெயர்: *Athene cunicularia*) என்பது ஒரு சிறிய ஆந்தை ஆகும். இது நீண்ட கால்களைக் கொண்டுள்ளது. இது வட மற்றும் தென் அமெரிக்காவின் திறந்த நிலப்பரப்புகளில் காணப்படுகிறது. புல்வெளிகள், மேய்ச்சல்நிலங்கள், வேளாண்மைப் பகுதிகள், பாலைவனங்கள் அல்லது குறைந்த தாவரங்களுடன் கூடிய வேறு எந்த வெளிப்புற உலர்ந்த பகுதியிலும் இவை காணப்படுகின்றன. இவை வளைகளில் தங்குகின்றன. தரை நாய்களால் (*Cynomys spp.*) தோண்டியெடுக்கப்பட்டவை போன்ற வளைகளில் தங்குகின்றன. பெரும்பாலான ஆந்தைகள் போலல்லாமல், வளை ஆந்தைகளானது பகல் நேரத்தில் சுறுசுறுப்பாக இருக்கும். எனினும் இவை  மதிய வெப்பத்தைத் தவிர்க்கின்றன. அனைத்து வகையான ஆந்தைகளையும் போலவே, வளை ஆந்தைகள் அந்தியிலிருந்து விடியற்காலை வரை வேட்டையாடும். இந்நேரத்தில் இவை தங்கள் இரவுப் பார்வை மற்றும் கேட்கும் திறனைச்  சாதகமாகப் பயன்படுத்துகின்றன. இவை காடுகளைத் தவிர்த்து திறந்த புல்வெளிகளில் வாழ்கின்றன. இதன் காரணமாக இவற்றிற்கு நீண்ட கால்கள் உருவாகியுள்ளன. இது வேட்டையாடும் போது வேகமாக ஓட மற்றும் பறக்க உதவுகிறது.
thumb|ஐந்து தெற்கத்திய வளை ஆந்தைகள்]]

## உசாத்துணை

## மேலும் படிக்க
* 
* 
* 
* 

## வெளி இணைப்புகள்
* Burrowing Owl Live Camera Feed & Fact Sheet at critterzoom.com
* 
* Rocky Mountain Arsenal National Wildlife Refuge: Burrowing Owl Study 
* Burrowing Owl Species Account – Cornell Lab of Ornithology
* 
* Burrowing Owl Conservation Network
* Burrowing Owl Photo Essay at The Ark in Space
* 

பகுப்பு:ஆந்தைகள்
பகுப்பு:அமெரிக்கப் பறவைகள்
தமிழ்நாடு முஸ்லிம் லீக்

தமிழ்நாடு முஸ்லிம் லீக் ( Tamil Nadu Muslim League ) தமிழகத்தின்  ஒரு அரசியல் கட்சியாக 1973 ஆம் ஆண்டு நாவலர் அ._மு._யூசுப்_சாகிப் மற்றும் இலப்பைகுடிக்காடுஅப்துல் காதர் ஜமாலி சாகிப் ஆகியோரால் துவங்கப்பட்டது 

## தலைவர்கள்

இக்கட்சியின் தலைவராக ஹபிபுல்லா பெய்க்கும், செயலாளராக அ. மு. யூசுப் சாகிப்  தேர்ந்தெடுக்கப்பட்டனர்.

## அரசியல்

இக்கட்சி துவஙகப்பட்ட‌ கால கட்டத்தில் தமிழகத்தில் நடைபெற்ற இடைத்தேர்தல்களில் அ.தி.மு.க.வுக்கு ஆதரவு அளித்தது. எனினும் இவரது தலைமையிலான தமிழ்நாடு முஸ்லிம் லீகிற்கு சமுதாய மக்களிடம் போதிய ஆதரவு கிடைக்கவில்லை.
1977 ஆம் ஆண்டு நடைபெற்ற சட்டமன்றத் தேர்தலுக்குப் பின்னர் சி.ஹெச் முகம்மது கோயா உள்ளிட்ட கேரள மாநில லீக் தலைவர்கள் யூசுப் சாகிபுடன் மேற்கொண்ட சமரசப் பேச்சு வார்த்தைகள் காரணமாக தமிழ்நாடு முஸ்லீம் லீக்கைக் கலைத்துவிட்டு இந்திய யூனியன் முஸ்லிம் லீக்கிகுடன் இணைந்தனர்.

## மேற்கோள்கள்
*சமூக நீதி முரசு இணையதளம்
* மறுமலர்ச்சி இதழ்கள் 1968 மற்றும் 1969.

பகுப்பு:தமிழக அரசியல் கட்சிகள்
பகுப்பு: இந்திய அரசியல் கட்சிகள்
பகுப்பு:1973இல் நிறுவப்பட்ட அரசியல் கட்சிகள்
பகுப்பு: தமிழக இஸ்லாமிய அமைப்புகள் மற்றும் கட்சிகள்
பகுப்பு:தமிழ் முசுலீம் அமைப்புகள்
அ. மு. யூசுப் சாகிப்

**அ. மு. யூசுப் சாகிப்** (1928- 1993) இந்தியாவில் புகழ்பெற்ற ஓர் இசுலாமிய பத்திரிகையாளரும், எழுத்தாளரும், இந்திய யூனியன் முஸ்லிம் லீக்கின் முன்னணித் தலைவர்களில் ஒருவரும், சிற்றிதழ் ஆசிரியருமாவார். சில திரைப்படங்களுக்கு பின்னணிக் குரலும் கொடுத்துள்ளார். தலை சிறந்த பேச்சாளரான இவரை **நாவலர் ** யூசுப் என்றே அழைத்தனர்.

## பிறப்பு
அ. மு. யூசுப் சாகிப் 1928 ஆம் ஆண்டு புதுச்சேரி மாநிலம் காரைக்காலில் அப்துல்ஹை - பாத்திமா பீவி தம்பதியினரின் மகனாகப் பிறந்தார். தனது ஆரம்ப மற்றும் இடைநிலைக் கல்வியை காரைக்காலிலேயே கற்றுத்தேறினார். காரைக்கால் அப்போது பிரெஞ்சுக் காலனியாக இருந்ததால், அவருக்குப் பிரரெஞ்சு மொழியும் ஓரளவு தெரியும்.

## எழுத்துத் துறை
ஏ. எம். யூசுப் இளமையிலேயே எழுதுவதில் ஆர்வம் கொண்டிருந்தார். 1943 ஆம் ஆண்டு, அதாவது தனது 15 வயதிலேயே **கதம்பம்**என்ற கையெழுத்து இதழை எஸ். எம். உமருடன் இணைந்து நடத்தினார். பக்கர் என்பவரின் ஓவியங்கள் இவ்விதழை அலங்கரித்துள்ளன. மேலும் **பால்யன்** என்ற இதழிலும் எழுதி வந்தார்,  1947 ஆம் ஆண்டு காரைக்காலில் **முஸ்லிம் லீக்** என்ற இதழை தானே தொடங்கி நடத்தி வந்தார். இக்கால கட்டத்தில் இந்தியாவில் செய்தித் தணிக்கை காணப்பட்டது. இதனால் அதிகாரிகளுடன் அடிக்கடி மோதல்களுக்கு உட்பட்டார். இத்தகைய இக்கட்டான நேரத்தில் இவரது நண்பர்கள் இவரை சிங்கப்பூருக்கு அனுப்பி வைத்தனர். அங்கு வெளிவந்து கொண்டிருந்த **மலாயா நண்பன்** இதழில் ஆசிரியர் கரீம் கனியுடன் சில காலம் பணியாற்றி விட்டு நாடு திரும்பினார். சிங்கப்பூரிலிருந்து இந்தியா திரும்பிய இவர் 1952ம் ஆண்டு மறுமலர்ச்சி எனும் வார இதழை ஆசிரியராக இருந்து வெளியிட்டுள்ளார். இசுலாமிய இதழ்களில் நீண்ட காலங்களாக வெளிவந்த இதழாகவும், சில காலங்கள் அதிக விற்பனையுள்ள சிற்றிதழாகவும் இது இருந்துள்ளது. மறுமலர்ச்சி 'இசுலாமியக் கலைக்களஞ்சியம்' எனும் நூலினையும் வெளியிட்டுள்ளது.

## அரசியல்
இவர் முஸ்லிம் லீக்கில் இணைந்து “தமிழ் நாடு முஸ்லிம் லீக் பொதுச் செயலாளராக” வளர்ச்சியடைந்தார். காரைக்காலுக்கு  'முஸ்லிம் லீக்' இயக்கத்தை கொண்டு வந்தவர்களில் இவரும் ஒருவராவார்.

## நீரிழிவு நோய் பாதிப்பு
இவர் நீரிழிவு நோய் காரணமாக மிகவும் பாதிப்படைந்தார். இதில் ஒரு காலை இழந்தார். இருப்பினும் தன் எழுத்துப் பணியைத் தொடர்ந்தார். இச்சந்தர்ப்பத்தில் "கால் போனால் போகட்டுமே, பேனா பிடிக்க கை இருக்கின்றதே, தொடர்ந்து பணியாற்றுவேன்" என்று இதழியல் பணி தொடர்ந்தார்.

## இறப்பு
இவர் ஏப்ரல் 23, 1993 அன்று அவருடைய 67வது வயதில் காலமானார்.

## மேற்கோள்கள்


பகுப்பு:இந்திய ஒன்றிய முசுலிம் லீக் அரசியல்வாதிகள்
பகுப்பு:1993 இறப்புகள்
பகுப்பு:இந்தியத் தமிழ் இதழ்கள்
பகுப்பு:இந்திய முஸ்லிம்கள்
பகுப்பு:புதுச்சேரி எழுத்தாளர்கள்
பகுப்பு:பத்திரிகையாளர்கள்
பகுப்பு:காரைக்கால் மாவட்ட நபர்கள்
பகுப்பு:தமிழ்நாடு முஸ்லிம் லீக் அரசியல்வாதிகள்
பகுப்பு:தமிழ்நாட்டைச் சேர்ந்த இந்திய ஒன்றிய முசுலிம் லீக் அரசியல்வாதிகள்
அப்துல் காதர் ஜமாலி சாகிப்

**அப்துல் காதர் ஜமாலி சாகிப்** (பிறப்பு: 25 டிசம்பர் 1922) ஓர் இந்திய அரசியல்வாதி ஆவார்.

## பிறப்பு
அஹமது புகாரி ஜெய்த்தூன் பீவி தம்பதியரின் நான்காவது மகனாக பெரம்பலூர் மாவட்டம் இலப்பைகுடிக்காடு பேரூராட்சியில் பிறந்தார்.

## கல்வி
தொடக்க மற்றும் இடை நிலைக்கல்வியை உள்ளூரிலேயே பயின்ற இவர் சென்னை பெரம்பூரில் செயல் பட்டுவரும் ஜமாலியா அரபுக்கல்லூரியில் ஓதி ஜமாலி என்ற பட்டம் பெற்றார், இதனாலேயே இவரை **ஜமாலி** என்றே மக்கள் அழைத்தனர்.

திருவையாற்றிலுள்ள தமிழ்க்கல்லூரியில் பயின்று தமிழில் (வித்வான்) **புலவர்** பட்டம் பெற்றார். தமிழக முஸ்லிம் லீக் தலைவர்களில் தமிழ் வித்வான் பட்டம் பெற்றவர் இவர் ஒருவர்தான்.

## ஜமால் முகமது கல்லூரி திறப்பின்போது

## பத்திரிக்கை ஆசிரியராக
முஸ்லிம் லீக் மற்றும் மறுமலர்ச்சி_(சிற்றிதழ்) பத்திரிக்கைகளில் ஆசிரியராகவும், பங்குதாரராகவும் செயல்பட்டவர்.

## அரசியல் மற்றும் சட்ட மன்ற உறுப்பினர்
இந்தியன் யூனியன் முஸ்லிம் லீக்கில் இணைந்து தனது அரசியல் பணியை துவக்கினார். கட்சியின் கிளைப்பொறுப்புகளில் துவங்கி மாநில பொறுப்புவரை அனைத்து மட்டத்திலும் பணியாற்றினார். அன்றைய சென்னை மாகணத்தின் 1948 ஆம் ஆண்டு நடைபெற்ற இடைத்தேர்தலில் இராமநாதபுரம் (சட்டமன்றத் தொகுதி) தொகுதியில் போட்டியிட்டு வெற்றி பெற்று சட்ட மன்ற உறுப்பினரானார்.

## தமிழ்நாடு முஸ்லிம் லீக்கில்
இந்திய யூனியன் முஸ்லிம் லீக்கில் சக நிர்வாகிகளுடன்  ஏற்பட்ட கருத்து வேறுபாட்டால், 1973 ஆம் ஆண்டு நாவலர் அ. மு. யூசுப் சாகிப்புடன் இணைந்து தமிழ்நாடு முஸ்லிம் லீக் என்ற கட்சியைத் துவங்கினார்.

## நாடு பிரிவிணையின் போது
நாடு பிரிவிணையின் போது டிசம்பர் 13,14 ஆகிய தேதிகளில் 1947ல் கராச்சி நகரில் நடைபெற்ற கவுன்சில் கூட்டத்தில்  காயிதே மில்லத் இஸ்மாயில் சாகிபுடன் சென்னை மாகாணப் பிரதிநிதியாக கலந்து கொண்ட ஐவரில் ஒருவராக இவரும் இருந்தது குறிப்பிடத்தக்கது.

## மேலும் சில
* தென்னிந்திய முஸ்லீம் கல்வி சங்கத்தின்(மியாசி) நிர்வாக ஆட்சி குழு மற்றும் நிதி துணைக்குழுவிலும் பொருப்பு வகித்தார்.
* உறுப்பினர் - திருச்சிராப்பள்ளி மாவட்ட மத்திய கூட்டுறவு வங்கி

## இறப்பு
உடல் நலிவுற்றிருந்த ஜமாலி சாகிப் அவர்கள் 12 ஏப்ரல் 1996 ஆம் ஆண்டு தன்னுடைய 74 வயதில் மரணமுற்றார்.

## வெளி இணைப்புகள்
* 2 ஆவது தமிழ்நாடு சட்டமன்ற உறுப்பினர்கள்
* What Price Freedom A Historical Survey Of The Political Trends"
* முஸ்லிம் லீக் மணி விழா மாநாட்டு மலர் - 2008 வெளியீடு - தமிழ் மாநில முஸ்லிம் லீக்.
* மறுமலர்ச்சி இதழ்கள் 1968 மற்றும் 1969.

## மேற்கோள்கள்


பகுப்பு:தமிழ் முசுலிம் நபர்கள்
பகுப்பு:பெரம்பலூர் மாவட்ட மக்கள்
பகுப்பு:இந்திய அரசியல்வாதிகள்
பகுப்பு:இந்திய முஸ்லிம்கள்
பகுப்பு:1922 பிறப்புகள்
பகுப்பு:இந்திய ஒன்றிய முசுலிம் லீக் அரசியல்வாதிகள்
பகுப்பு:1 ஆவது தமிழ்நாடு சட்டமன்ற உறுப்பினர்கள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:தமிழ்நாடு முஸ்லிம் லீக் அரசியல்வாதிகள்
பகுப்பு:தமிழ்நாட்டைச் சேர்ந்த இந்திய ஒன்றிய முசுலிம் லீக் அரசியல்வாதிகள்
மிகப்பெரிய பேரரசுகளின் பட்டியல்

இது உலக வரலாற்றின் **மிகப்பெரிய பேரரசுகளின் பட்டியல்** ஆகும். உலகின் மொத்த நிலப்பரப்பு 14.8 கோடி சதுர கி.மீ. (5.75 கோடி சதுர மைல்) ஆகும். இப்பட்டியலில் அந்தாட்டிக்கா கண்டம் தவிர்த்து உலகின் நிலப்பரப்பான 13.47 கோடி சதுர கி.மீ. கணக்கில் எடுத்துக் கொள்ளப்பட்டுள்ளது.

### மிகப்பெரிய பேரரசுகள்

### குறிப்பிட்ட காலம் வரை மிகப் பெரிய பேரரசுகள்

### குறிப்பிட்ட கால கட்டத்தில் மிகப் பெரிய பேரரசுகள்

## உலக மக்கள் தொகை சதவீத அடிப்படையில்

## உசாத்துணை

பகுப்பு:பேரரசுகள்
பகுப்பு:முன்னாள் பேரரசுகள்
மன்னர்களின் மன்னர்

**மன்னர்களின் மன்னர் **(அசிரியம் šar šarrāni, எபிரேயம் מֶלֶךְ מְלָכִים *மெலெக் மெலகிம்*) என்பது "பெரிய மன்னர்" அல்லது "உயர்ந்த மன்னர்" என்ற பொருள் கொண்ட வார்த்தையாகும். இது செமித்திய மொழிகளிலிருந்து வந்திருக்கலாம் என்று கருதப்படுகிறது. செமித்திய மொழிகளிலிருந்து இது பாரசீகம் (ஷாஹின்ஷா), ஹெலனியம் மற்றும் கிறித்தவப் பாரம்பரியங்களுக்குப் பரவியது.

## உசாத்துணை

பகுப்பு:அரச பட்டங்கள்
பகுப்பு:பேரரசர்கள்
குலான் கதுன்

**குலான் கதுன்** (அநேகமாக 1164 –அநேகமாக 1220கள்) அல்லது **அபிகா குலான் கதுன்** என்பவர் செங்கிஸ் கானின் மனைவியரில் ஒருவர் ஆவார். மங்கோலியப் பேரரசில் இவர் போர்த்துக்கு அடுத்த இடத்தில் இருந்தார். 

## சுயசரிதை
இவரின் தந்தையார் பெயர் தைர்-உசுன். தைர்-உசுன் உவாஸ் மெர்கிடு இனத்தின் தலைவர் ஆவார். குலானின் தந்தை சரணடைந்த பின்னர் இவர் செங்கிஸ் கானுக்குப் பரிசாகக் கொடுக்கப்பட்டார். இவர்களுக்குக் கெலெசியன் என்றொரு மகன் பிறந்தார். மங்கோலியப் பேரரசில் கெலெசியன் போர்தேயின் நான்கு மகன்களுக்கு அடுத்த இடத்தில் இருந்தார். 

## செங்கிஸ் கானின் மனைவியாக
குலானுக்குத் தனியாக ஓர்டோ அல்லது சபை இருந்தது. இவருக்கு கென்டீ மலைகள் ஆட்சி செய்ய ஒதுக்கப்பட்டிருந்தது. 

செங்கிஸ் கான் குலானின் மேல் அதிக விருப்பம் கொண்டிருந்தார். பல நேரங்களில் இவர் மட்டுமே செங்கிஸ் கானுடன் போர்களுக்குச் சென்றுள்ளார். உதாரணமாக குவாரசமியா மீதான மேற்கத்தியப் படையெடுப்புகளுக்கு இவர் செங்கிஸ் கானுடன் சென்றுள்ளார். இவர் இந்தியாவிற்கு அருகில் இறந்தார். கடினமான பனிக்குக் கீழ் புதைக்கப்பட்டார்.

## குறிப்புகள்

## ஆதாரங்கள்
* 

பகுப்பு:பன்னிரண்டாம் நூற்றாண்டு பிறப்புகள்
பகுப்பு:பதின்மூன்றாம் நூற்றாண்டு இறப்புகள்
பகுப்பு:செங்கிஸ் கான்
எசுகென்

**எசுகென்** என்பவர் செங்கிஸ் கானின் மனைவியரில் ஒருவர் ஆவார். இவர் தாதர் இனத்தில் பிறந்தார். இவரது சகோதரி எசுயியும் செங்கிஸ் கானின் மனைவி ஆவார். 

இவருக்குக் கான்காய் மலைகள் ஆட்சி செய்ய ஒதுக்கப்பட்டிருந்தன.

## குறிப்புகள்

## ஆதாரங்கள்
* 

பகுப்பு:பதின்மூன்றாம் நூற்றாண்டு இறப்புகள்
பகுப்பு:செங்கிஸ் கான்
வடகிழக்கு ஆசியா

thumb|275x275px|வடகிழக்கு சீனாவை உள்ளடக்கிய கரையோர வடகிழக்கு ஆசியா
thumb|275x275px|கிழக்கு ஆசியாவின் முக்கிய நாடுகள் வடகிழக்கு ஆசியாவின் மையமாக இருக்கின்றன
**வடகிழக்கு ஆசியா** என்பது ஆசியாவின் ஒரு பகுதியாகும். 

இச்சொல் 1930களில் அமெரிக்க வரலாறாளர் இராபர்ட் கெர்னெரால் உபயோகப்படுத்தப்பட்டது. அவரது வரையறையின்படி "வடகிழக்கு ஆசியா" என்பது மங்கோலியப் பீடபூமி, மஞ்சூரிய சமவெளி, கொரியத் தீபகற்பம் மற்றும் மேற்கே பைக்கால் ஏரியிலிருந்து கிழக்கே அமைதிப் பெருங்கடல் வரை உள்ள உருசிய தூரக் கிழக்குப் பகுதிகளின் மலைப்பாங்கான பகுதிகளையும் உள்ளடக்கியதாகும்.

## உசாத்துணை

### ஆதாரங்கள்
* 

## வெளி இணைப்புகள்
* Center for Northeast Asian Policy Studies  - *Brookings Institution*
* Kimura, Takeatsu - International Collation of Traditional and Folk Medicine - Northeast Asia - யுனெசுகோ


பகுப்பு:கிழக்கு ஆசியா
பகுப்பு:வடக்கு ஆசியா
பகுப்பு:ஆசியாவின் பகுதிகள்
மொங்கோலிய எழுத்துமுறை

இலக்கிய நய அல்லது பாரம்பரிய** மொங்கோலிய எழுத்துமுறை **(மொங்கோலிய எழுத்துமுறையில்: ᠮᠣᠩᠭᠣᠯ ᠪᠢᠴᠢᠭ *மங்யோல் பிசிக்*;
மங்கோலிய சிரில்லிக்கில்: Монгол бичиг *மங்கோல் பிசிக்*) என்பது மொங்கோலிய மொழிக்காக முதன்முதலில் உருவாக்கப்பட்ட எழுத்துமுறையாகும். இது **ஹுடும் மங்கோல் பிசிக்** என்றும் அழைக்கப்படுகிறது.
1946ல் சிரில்லிக் எழுத்துமுறை அறிமுகப்படுத்தப்பட்ட வரை இதுவே பயன்பாட்டில் இருந்தது. இது பழைய உய்குர் எழுத்துமுறையில் இருந்து உருவாக்கப்பட்டது. இந்த எழுத்துமுறை ஒயிரடு மற்றும் மஞ்சூ மொழிகளுக்கும் பயன்படுத்தப்பட்டது. இம்முறை மொங்கோலியம், சிபே மற்றும் ஆய்வுரீதியாக எவங்கி மொழிகளை எழுத சீனாவின் உள் மங்கோலியா மற்றும் பிற பகுதிகளில் இன்றும் பயன்படுத்தப்படுகிறது. 

## எழுத்துக்கள்
thumb|250x250px|மங்கோலிய எழுத்தில் "மங்கோல்" எழுதப்பட்டுள்ளது: 1.பாரம்பரியம், 2.மடிக்கப்பட்டது, 3. பக்ஸ்-பா, 4. டோடோ, 5.மஞ்சூ, 6.சோயோம்போ, 7. கிடைமட்டம், 8. சிரில்லிக்
வலது|thumb|250x250px|உள் மங்கோலியாவின் தலைநகரான கோகோட்டில் ஒரு கே.எப்.சி., சீன, மங்கோலிய மற்றும் ஆங்கில மொழிகளில் ஒரு மும்மொழி பெயர்ப் பலகையுடன்

## உதாரணங்கள்
இடது|thumb|326x326px|செங்கிஸ் கான் என்பது மங்கோலிய எழுத்துமுறையில்
இடது|thumb|200x200px|மங்கோலிய மக்கள் குடியரசு

## உசாத்துணை

## வெளி இணைப்புகள்

* Making Sense of the Traditional Mongolian Script
* StudyMongolian: Written forms with audio pronunciation
* Omniglot: Mongolian Alphabet
* The Silver Horde: Mongol Scripts
* Online tool for Mongolian script transliteration
* Automatic converter for Traditional Mongolian and Cyrillic Mongolian by the Computer College of Inner Mongolia University

பகுப்பு:எழுத்து முறைகள்
எசுயி

**எசுயி** என்பவர் செங்கிஸ் கானின் மனைவியரில் ஒருவர் ஆவார். இவர் தாதர் இனத்தைச் சேர்ந்தவர் ஆவார். 

இவருக்குத் தூல் ஆற்றின் பகுதிகள் ஆட்சி செய்ய ஒதுக்கப்பட்டன. 

இவர் கி.பி. 1226ல் தாங்குடுகளுக்கு எதிரான படையெடுப்பின் போது செங்கிஸ் கானுடன் சென்றார். செங்கிஸ் கானுக்கு உடல் நலக் குறைவு ஏற்பட்டபோது அதனை மறைக்க எசுயி அரசைக் கவனித்துக் கொண்டார்.

## குறிப்புகள்

## ஆதாரங்கள்
* 

பகுப்பு:பதின்மூன்றாம் நூற்றாண்டு இறப்புகள்
பகுப்பு:செங்கிஸ் கான்
மங்கோலிய சிரில்லிக் எழுத்துக்கள்

thumb|'மங்கோலியா' ('மங்கோல்') என்ற சொல் சிரில்லிக் எழுத்துகளில்
**மங்கோலிய சிரில்லிக் எழுத்துக்கள் **(மொங்கோலியம்: Монгол Кирилл үсэг, *மங்கோல் கிரில் உசேக்* அல்லது Кирилл цагаан толгой, *கிரில் த்சகான் டோல்கோய்*) என்பவை தற்போது மங்கோலியாவில் பயன்படுத்தப்படும் எழுத்து முறையாகும். எனினும் சீனாவின் உள் மங்கோலியாவில் இன்னும் பாரம்பரிய மங்கோலிய எழுத்துமுறையே பயன்படுத்தப்படுகிறது. 

## வரலாறு
கடந்த சில காலகட்டங்களில் மொங்கோலிய மொழிக்குப் பயன்படுத்தப்பட்ட எழுத்து வடிவங்களில் இதுவே கடைசியானதாகும். இது பல்கேரிய எழுத்துக்களை ஒத்துள்ளது. உருசிய எழுத்துமுறையை விட இதில் இரண்டு எழுத்துக்கள் மட்டுமே அதிகமாக உள்ளன. 

இது 1940களில் சோவியத் செல்வாக்கின் கீழ் மங்கோலிய மக்கள் குடியரசில் அறிமுகப்படுத்தப்பட்டது. இதற்கு முன்னர் இலத்தீன் எழுத்துமுறை பயன்படுத்தப்பட்டது. 1990ல் மங்கோலியப் புரட்சிக்குப் பிறகு பாரம்பரிய மங்கோலிய எழுத்துமுறைக்கு மாற முயற்சிக்கப்பட்டது. எனினும் இந்த மாற்றம் நிகழவில்லை. எனினும் பாரம்பரிய மங்கோலிய எழுத்துமுறை ஆரம்ப மற்றும் மேல்நிலைப் பள்ளிகளில் கட்டாயப்பாடமாக உள்ளது. மேலும் அது பிரபலமாகி வருகிறது. மொங்கோலிய எழுத்துமுறை செங்குத்தாக எழுதப்படுகிறது. சீன எழுத்துமுறையை கிடைமட்டமாக கூட எழுதமுடியும். ஆனால் பாரம்பரிய மங்கோலிய எழுத்துமுறையை அவ்வாறு எழுத முடியாது. ஆதலால் சிரில்லிக் எழுத்துமுறையே நடைமுறைக்கு உகந்ததாக உள்ளது.

## உசாத்துணை

பகுப்பு:எழுத்துக்கள்
பகுப்பு:எழுத்து முறைகள்
எடிபிசியோ கோபன்

எடிபிசியோ கோபன் (கோபன் கட்டிடம்) என்பது பிரேசில் நாட்டின் சாவோ பாவுலோ நகரத்தில் உள்ள ஒரு குடியிருப்புக் கட்டிடம். 118.44 மீட்டர் உயரம் உள்ள இந்த கட்டிடம் 38 தளங்களையும் 1160 குடியிருப்புகளையும் கொண்டது. பிரேசிலின் மிக உயர்ந்த கட்டிடங்களில் இதுவும் ஒன்று. 

## உருவாக்கம்
சாவோ பாவுலோ நகரத்தின் சிறந்த கட்டிடக் கலை நிபுணரான ஆசுகார் நெய்மாரால் வடிவமைக்கப்பட்டது இந்தக் கட்டிடம். முதலில் ஒரு குடியிருப்பு மற்றும் ஒரு தங்கும் விடுதி என திட்டமிடப்பட்ட இந்தக் கட்டிடம் இறுதியில் ஒரு குடியிருப்பு மட்டும் நிறைவு செய்யப்படுகிறது. 

1952 ஆம் ஆண்டு துவங்கப்பட்ட கட்டுமான பணிகள் பல தடைகளைக் கடந்து 1966 ஆம் ஆண்டு நிறைவு பெற்றது. 

## வசதிகள்
தற்போது இந்தக் கட்டிகத்தில் 1160 குடியிருப்புகள் உள்ளன. 2038 நபர்கள் தங்கியிருக்கும் இந்தக் கட்டிடத்தில் 20 மின் தூக்கிகளும் 221 தரைகீழ் வாகன நிறுத்திமிடங்களும் உள்ளன. தரை தளத்தில் ஒரு தேவாலயம், ஒரு புத்தக நிலையம், ஒரு பயண நிறுவனம் உட்பட 72 நிறுவங்களும் 4 உணவு விடுதிகளும் உள்ளன. இதன் மொத்த பரப்பளவு 10,572.80 சதுர மீட்டர். 

இங்கு தங்கியிருக்கும் மிக அதிக குடியிருப்பு வாசிகளை கணக்கில் கொண்டு பிரேசில் அஞ்சல் துறை இந்தக் கட்டிடத்திற்கு 01046-925 என்ற தனி அஞ்சல் குறியீட்டு எண்ணை அளித்துள்ளது. . 

இந்த கட்டிடத்தின் வெளியில் ஒரு பூங்காவும், முதல் தளத்தில் திறந்த வெளிப் பகுதியில் ஒரு பூங்காவும் இருந்தன. தற்போது கட்டிடத்தின் வெளியே உள்ள பூங்கா ஒரு வங்கிக் கட்டிடமாக உள்ளது. முதல் தளம் மூடப்பட்டுள்ளது. 

## படங்கள்

படிமம்:Centro SP2.jpg|சாவோ பாவுலோ நகரத்தின் மத்தியில் கோபன் கட்டிடம்
படிமம்:Edifício Copan, SP.jpg|முகப்பு
படிமம்:Escada de emergência - Edifício Copan, São Paulo - SP - Brasil.jpg|அவசர் கால வழி
படிமம்:Copan-interior.jpg|உட்புறம்


## External links
* Edifício Copan Administration's Web site (போர்த்துக்கேயம்)

பகுப்பு:பிரேசில்
பிர் அல்-அபெட் தாக்குதல்

**பிர் அல்-அபெட்** நகரின்  அல்-ரவாடா பள்ளி வாசலில் 24 நவம்பர் 2017 வெள்ளிக்கிழமை அன்று தொழுகையின் போது நாற்பது தீவிரவாதிகள் நடத்திய தாக்குதலில் குறைந்தது 235 மக்கள் இறந்தனர், எகிப்திய வரலாற்றில் இது மிகப்பெரிய தீவிரவாத தாக்குதலாகும்.  இந்நகரம் எகிப்தின் சினாய் மூவலந்தீவின் வடக்கு பகுதியில் நடுநிலக் கடல்  பகுதியில் அமைந்துள்ளது. சுயசு கால்வாயின் முகப்பில் நடுநிலக் கடலில் அமைந்துள்ள சயித் துறைமுகத்தில் இருந்து சினாய் வழியாக காசாக்கரை நிலப்பரப்புக்கு செல்லும் சாலை 40 இந்நகரின் வழியாக செல்வதால் நிறைய பயணிகள் இந்நகரத்துக்கு வருவார்கள்.

## மேற்கோள்கள்

பகுப்பு:எகிப்தில் நிகழ்வுகள்
பகுப்பு:2017 நிகழ்வுகள்
ஊக்கர் வினை

**ஊக்கர் வினையில்** *(Hooker reaction)* சில நாப்தோகுயினோன்களில் உள்ள ஆல்க்கைல் சங்கிலியானது மெத்திலீன் அலகு ஒன்றால் ஒவ்வொரு பொட்டாசியம் பெர்மாங்கனேட்டு ஆக்சிசனேற்றத்திலும் கார்பன் டை ஆக்சைடாக ஒடுக்கப்படுகிறது. இந்நிகழ்வு முதன்முதலில் லாபக்கால் சேர்மத்தில் அறியப்பட்டது 

:

:ஆக்சிசனேற்ற வழிமுறையால் ஆல்க்கீன் தொகுதியில் வளையம் பிளவுபடுகிறது. தொடர்ந்து கார்பாக்சிலேற்றநீக்க வினையினால் கார்பன் டை ஆக்சைடு வெளியேற்றப்பட்டு பின்னர் வளையம் மூடப்படுகிறது.
:

## மேற்கோள்கள்

பகுப்பு:பெயர் வினைகள்
பகுப்பு:கரிம வேதி வினைகள்
பகுப்பு:சிதைவு வினைகள்
பகுப்பு:கரிம-கரிமப் பிணைப்பு உருவாகும் வினைகள்
பகுப்பு:உறுதிப்படுத்தும் வினைகள்
ஆல்கைன் சிப்பர் வினை

**ஆல்கைன் சிப்பர் வினை** *(Alkyne zipper reaction)* என்பது ஒரு கரிமச் சேர்மத்தின் உட்புற ஆல்க்கைனைக் விளிம்புநிலை ஆல்க்கைனாக மாற்றியமாக்குகின்ற வினையாகும். சார்லசு ஆலன் பிரௌன் மற்றும் அயோகா யமாசிட்டா என்பவர்கள் 1975 இல் முதன்முதலாக இவ்வினையை கண்டறிந்தனர். நேர்-சங்கிலி ஆல்கைன்களுக்காகவும் அசிட்டிலினிக் ஆல்ககால்களுக்காகவும் இவ்வினை நிகழ்கிறது. மேலும், நீண்ட-சங்கிலி ஐதரோகார்பன்களில் தொலை செயல்பாட்டு சேர்க்கைக்கான ஒரு பயனுள்ள அணுகுமுறையையும் வழங்குகிறது.
 
ஆல்கைன் சிப்பர் வினை நிகழ்வதற்கு ஒரு வலிமையான காரம் அவசியமாகும். பிரௌனும் யமாசிட்டாவும் பொட்டாசியம் ஐதரைடை 1,3-டையமினோபுரோப்பேன் கரைப்பானுடன் சேர்த்து வினைத் தளத்தில் உருவாக்கப்பட்ட 1,3-டையமினோபுரோப்பேனைடைப் பயன்படுத்தினர். பொட்டாசியம் ஐதரைடின் அதிக விலையும் தீங்கிழைக்கும் தன்மையும் மாற்று வழிமுறையை தேட வைத்தன. எத்திலீன்டையமீன், 1,3-டையமினோபுரோப்பேனுக்கு சரியான மாற்றாக இருக்கவில்லை. உதாரணமாக, 9-டெசைன்–1- ஆலை 2-டெசைன்–1- ஆலிலிருந்து மாற்றியமாக்கும் வினையைக் கூறலாம். பொட்டாசியம் மூவிணைய பியூட்டாக்சைடு முன்னிலையில் 1,3-டையமினோபுரோப்பேனின் இலித்தியம் உப்பு தோராயமாக 85% 9-டெசைன்–1- ஆலைத் தருகிறது

:HO&ndash;CH2C&equiv;C&ndash;(CH2)6CH3 &rarr; HO(CH2)8&ndash;C&equiv;CH.    

## மேற்கோள்கள்

பகுப்பு:மறுசீராக்கல் வினைகள்
வான் உச்சி

**வான் உச்சி** (*Zenith*) என்பது கற்பனையான வான் கோளத்தில் ஒரு கற்பனைப் புள்ளிக்கு செங்குத்தாக மேலே அமைந்திருக்கும். இது புவியீர்ப்பு விசையின் திசைக்கு எதிர் திசையில் செயல்படும். இதற்கு எதிர் திசையில், அதாவது புவியீர்ப்பு திசையில் தாழ் புள்ளி (nadir) செயல்படுகிறது. வான் கோளத்தில் வான் உச்சி மிக உயரமாக இருக்கும் (புவியீர்ப்பு விசையிலிருந்து வெகு தொலைவில் உள்ளதாகக் கொள்வதால் அவ்வாறு கொள்ளப்படுகிறது)

## வரலாறு
பண்டைய பாரசீக வானியிலாளர்களால் பயன்படுத்தப்பட்ட  () என்ற அரேபிய சொல்லிருந்து "zenith" என்ற சொல் தோன்றியது.  **தலைக்கு மேலுள்ள திசை** அல்லது  **தலைக்கு மேலுள்ள பாதை** எனப் பொருள்படும் இந்த அராபியச் சொல்லானது, 14 ஆம் நூற்றாண்டில் நடுக்காலத்தில் இடைக்கால இலத்தீனில் தவறுதலாக பயன்படுத்தப்பட்டு 
பின்னர் திசை என்ற அர்த்தம் கொண்ட 'samt' என்ற வார்த்தையாக திரிபடைந்தது. 17 ஆம் நூற்றாண்டில் செனித் ('senit'/'cenit') என்று அழைக்கப்பட்ட பழைய பிரெஞ்சு மொழி வார்த்தையிலிருந்து வான் உச்சி 'zenith' என்ற வார்த்தைத் தோன்றியது.

## விளக்கம் மற்றும் பயன்பாடு

**வான் உச்சி** என்பது வான் கோளத்தின் தோற்ற நிலை சுற்றுப்பாதையில், நோக்குநர் பார்வையில் மிக உயரமானப் புள்ளியைக் குறிக்கும். 
சூரியன் இருக்குமிடத்தை உணர்த்தவே இவ் வார்த்தை பயன்படுத்தப்படுகிறது. வானியல் அடிப்படையில் சூரியனுக்குத் தனியாக வான் உச்சியென்று இல்லை, நோக்குநரின் தலைக்கு நேர் மேலே உள்ள புள்ளியே வான் உச்சியாகக் கொள்ளப்படுகிறது.

அறிவியல் கோட்பாட்டின் படி, வான் உச்சியின் திசைக்கும், நட்சத்திரங்களின் திசைக்கும் இடைப்பட்ட கோணம் **வான் உச்சி கோணம்** எனப்படுகிறது.

அடிவானத்திலிருந்து 90 டிகிரி கோணத்தில், அதாவது வான் உச்சியில் சூரியன் இருக்கும் நிகழ்வு, கடக ரேகைக்கும் மகர ரேகைக்கும் இடையே நிகழ்கிறது.

சூரியன் இருக்கும் போது, தாழ் புள்ளியென்பது நேரெதிர் (antipode) திசையில் செயல்படுகிறது.

வானியலில், அடிவானக் கோணமும் வான் உச்சி கோணமும் நிரப்புக்கோணங்கள் ஆகும். இவ்விரு கோணங்களும் ஒன்றுக்கொன்று செங்குத்தானவை.

வானியலில், தீர்க்க ரேகை என்பது வான் உச்சியைக் கொண்டு அளக்கப்படுகிறது. வான் கோளத்தில் வான் உச்சி மற்றும் தாழ் புள்ளியைக் கொண்டு வான் துருவங்கள் (celestial poles) கணக்கிடப்படுகின்றன.

நட்சத்திரங்களின் நிலையை துல்லியமாக அறிய, செங்குத்தாக தொலைநோக்கி அமைக்கப்படுகிறது, இதை வான் உச்சி தொலைநோக்கி என அழைக்கிறார்கள்.

நாசா சுற்றுப்பாதை சிதைபொருள் வானாய்வகம் (NASA Orbital Debris Observatory) மற்றும் பெரிய வான் உச்சி தொலைநோக்கி (Large Zenith Telescope) ஆகியவை
வான் உச்சி தொலைநோக்கிகளுக்கு சில உதாரணங்கள். இவ்வகை தொலைநோக்கிகளில் திரவ ஆடிகள் பயன்படுத்தப்படுகின்றது.

சர்வதேச விண்வெளி நிலையத்தில் மேலே, கீழே என்பதற்கு பதிலாக வான் உச்சி, தாழ் புள்ளி என்ற வார்த்தைகள் பயன்படுத்தப்படுகின்றன.

## மேலும் பார்க்க
*திசைவில்

## மேற்கோள்கள்

*
*
*

பகுப்பு:வானியல் தொடர்பான குறுங்கட்டுரைகள்
பகுப்பு:வானியல்சார் பொருட்கள்
பகுப்பு:துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
ரோடியம்-பிளாட்டினம் ஆக்சைடு

**ரோடியம்-பிளாட்டினம் ஆக்சைடு** *(Rhodium-platinum oxide)* என்பது ஒரு ஐதரசனேற்ற வினையூக்கியாகும். Rh–Pt ஆக்சைடு அல்லது நிசிமுரா வினையூக்கி என்ற பெயராலும் இதை அழைக்கிறார்கள். 

## பயன்கள்

பல்வேறு கரிமச் சேர்மங்களை இயல்பான அறைவெப்பநிலை மற்றும் வளிமண்டல அழுத்தத்தில் அவற்றுடன் தொடர்புடைய வளைய ஆல்க்கேன்களாக அல்லது நிறைவுற்ற பல்லின வளையங்களாக ஒடுக்கப் பயன்படுகிறது. இப்பயன்பாட்டில் பிளாட்டினம் டையாக்சைடு போன்ற பிற 10 ஆவது தொகுதி வினையூக்கிகளைக் காட்டிலும் ரோடியம்-பிளாட்டினம் ஆக்சைடு அதிக பயனளிக்கும் வினையூக்கியாகச் செயல்படுகிறது. மேலும் ஐதரசன் பகுப்பு வினை வழியாக ஆக்சிசனைப் பெற்றுள்ள வேதிவினை குழுக்களை இழப்பது குறைவாக இருக்கவும் இவ்வினையூக்கி பயன்படுத்தப்படுகிறது. 

## தயாரிப்பு

ரோடியம் குளோரைடின் நீரிய கரைசல், குளோரோபிளாட்டினிக் அமிலம், சோடியம் நைட்ரேட்டு ஆகியவை சேர்ந்த கரைசலை ஆவியாக்கி பின்னர் அதை 460-480 பாகை செல்சியசு வெப்பநிலையில் நைட்ரசனின் ஆக்சைடுகள் முடியும்வரை உருகவைக்கப்படுகிறது. கிடைக்கும் திண்மத்தை வாலைவடி நீர் மற்றும் சோடியம் நைட்ரேட்டு ஆகியவற்றில் கழுவி கால்சியம் குளோரைடு சேர்த்து உலரவைத்து ரோடியம்-பிளாட்டினம் ஆக்சைடு தயாரிக்கப்படுகிறது. குறிப்பாக 3:1 Rh/Pt அல்லது  7:3 Rh/Pt. விகிதங்களில் உலோகங்கள் இவ்வினையூக்கியில் பயன்படுத்தப்படுகின்றன. 

## மேலும் காண்க
*ரோடியம்(III) ஆக்சைடு
*பிர்ச் ஒடுக்கவினை

## மேற்கோள்கள்

பகுப்பு:ரோடியம்(III) சேர்மங்கள்
பகுப்பு:பிளாட்டினம்(IV) சேர்மங்கள்
பகுப்பு:ஆக்சைடுகள்
பகுப்பு:ஐதரசனேற்ற வினையூக்கிகள்
ஹாப்மேனின் மரங்கொத்தி

**ஹாஃப்மேனின் மரங்கொத்தி** (*Melanerpes hoffmannii*) என்பது தெற்கு ஒண்டுராசில் இருந்து கோஸ்ட்டா ரிக்கா வரை வசித்து வரும் ஒரு பறவை ஆகும். இது அமைதிப் பெருங்கடல் நிலச் சரிவுகளில் காணப்படும் ஒரு பொதுவான இனம் ஆகும். இவை சுமார் 2,150 மீ (7,050 அடி) உயரம் வரை காணப்படுகின்றன. காடுகளின் அழிப்பு காரணமாக இவை தற்போது கரிபியன் நிலச் சரிவுகளிலும் விரிவடைந்து கொண்டிருக்கின்றன. இனப்பெருக்கம் பருவம் தவிர மற்ற காலங்களில் அலையும் தன்மை காரணமாகவும் இவற்றின் வாழ்விடம் விரிவடைகிறது.

வயதுவந்த ஹாஃப்மேன் மரங்கொத்தி 18 செமீ (7.1 அங்குலம்) நீளமும், 68 கிராம் (2.4 அவுன்ஸ்) எதையும் இருக்கும். இதன் மேல்பகுதியும் இறக்கையும் கருப்பு மற்றும் வெள்ளை நிறத்துடன் நேர்த்தியாகக் கோட்டுடன் காணப்படும். இதன் பின்பகுதி வெள்ளையாக இருக்கும். கீழ்ப்பகுதிகள் மஞ்சள் மைய தொப்பை இணைப்புடன் வெளிர் சாம்பல் நிறத்தில் உள்ளன. ஆண் மரங்கொத்தி வெள்ளை தலை, சிவப்பு நெற்றி, மற்றும் கழுத்தின் பின்புறம் மஞ்சள் நிறத்துடன் காணப்படுகிறது. பெண் மரங்கொத்தி வெள்ளை தலை மற்றும் நெற்றி, கழுத்தின் பின்புறம் குறைந்த அளவான மஞ்சள் நிறத்துடன் காணப்படுகிறது. இளம் பறவைகள் மந்தமான நிறத்தில் இருக்கின்றன, மேல்பகுதியில் குறைந்த வெள்ளை மற்றும் வயிற்றுப்புறத்தில் குறைந்த மஞ்சள் நிறத்துடன் உள்ளன.

இந்த மரங்கொத்தி ஜெர்மன் இயற்கைவாதி கார்ல் ஹாஃப்மேனுக்காகப் பெயரிடப்பட்டுள்ளது.
இடது|thumb|பெண், அலஜுயேலா, கோஸ்ட்டா ரிக்கா

## உசாத்துணை

* 

## வெளி இணைப்புகள்

* 
* 
* 
* 

பகுப்பு:Melanerpes